CELEX: 32007R1380
Language: fi
Date: 2007-11-26 00:00:00
Title: Komission asetus (EY) N:o 1380/2007, annettu 26 päivänä marraskuuta 2007 , endo-1,4-beeta-ksylanaasivalmisteen (Natugrain Wheat TS) hyväksymisestä rehun lisäaineena (ETA:n kannalta merkityksellinen teksti)

27.11.2007   
            
            
               FI
            
            
               Euroopan unionin virallinen lehti
            
            
               L 309/21
            
         
      KOMISSION ASETUS (EY) N:o 1380/2007,
   annettu 26 päivänä marraskuuta 2007,
   endo-1,4-beeta-ksylanaasivalmisteen (Natugrain Wheat TS) hyväksymisestä rehun lisäaineena
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Asetuksen (EY) N:o 1831/2003 7 artiklan mukaisesti on jätetty tämän asetuksen liitteessä esitetyn valmisteen hyväksyntää koskeva hakemus. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee endo-1,4-beeta-ksylanaasivalmisteen (Natugrain Wheat TS), jota tuottaa Aspergillus niger (CBS 109.713), uuden käyttötavan hyväksymistä lihakalkkunoiden rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (4)
            
            
               Endo-1,4-beeta-ksylanaasivalmisteen, jota tuottaa Aspergillus niger (CBS 109.713), käyttö hyväksyttiin väliaikaisesti broilerien ruokinnassa tiettyjen rehun lisäaineiden pysyvästä ja väliaikaisesta hyväksymisestä ja tiettyjen jo hyväksyttyjen rehun lisäaineiden uusien käyttötapojen väliaikaisesta hyväksymisestä 8 päivänä syyskuuta 2005 annetulla komission asetuksella (EY) N:o 1458/2005 (2).
            
         
               (5)
            
            
               On saatu uusia tietoja, jotka tukevat hakemusta valmisteen hyväksymiseksi lihakalkkunoiden ruokinnassa. Euroopan elintarviketurvallisuusviranomainen, jäljempänä ’viranomainen’, totesi 18 päivänä huhtikuuta 2007 antamassaan lausunnossa, että endo-1,4-beeta-ksylanaasivalmiste (Natugrain Wheat TS), jota tuottaa Aspergillus niger (CBS 109.713), ei vaikuta haitallisesti eläinten terveyteen, ihmisten terveyteen tai ympäristöön (3). Se totesi myös, ettei valmiste aiheuta muita riskejä, joiden vuoksi hyväksyntää ei voitaisi myöntää asetuksen (EY) N:o 1831/2003 5 artiklan 2 kohdan mukaisesti. Lausunnon mukaan valmisteen käytöllä ei ole haitallisia vaikutuksia kyseiselle uudelle eläinryhmälle. Erityisvaatimuksia markkinoille saattamisen jälkeisestä seurannasta ei lausunnon mukaan tarvita. Lausunnossa vahvistetaan myös asetuksessa (EY) N:o 1831/2003 säädetyn yhteisön vertailulaboratorion toimittama kyseisen rehun lisäaineen analyysimenetelmää koskeva raportti.
            
         
               (6)
            
            
               Valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi olisi hyväksyttävä kyseisen valmisteen käyttö tämän asetuksen liitteessä kuvatulla tavalla.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva, liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä marraskuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EUVL L 268, 18.10.2003, s. 29. Asetus sellaisena kuin se on muutettuna komission asetuksella (EY) N:o 378/2005 (EUVL L 59, 5.3.2005, s. 8).
   
      (2)  EUVL L 233, 9.9.2005, s. 3.
   
      (3)  Opinion of the Scientific Panel on Additives and Products or Substances used in Animal Feed on the safety and efficacy of the enzymatic preparation of Natugrain Wheat TS (endo-1,4-beta-xylanase), as a feed additive for turkeys for fattening, in accordance with Regulation (EC) No 1831/2003. Adopted on 18 October 2007. The EFSA Journal (2007) 474, s. 1-11.
   
      LIITE
      
                  Lisäaineen tunnistenumero
               
               
                  Hyväksynnänhaltijan nimi
               
               
                  Lisäaine
                  (kauppanimi)
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  Aktiivisuusyksikköä/kg täysrehua, kosteuspitoisuus 12 %
               
            
                  Eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet
               
            
                  4d62
               
               
                  BASF Aktiengesellschaft
               
               
                  Endo-1,4-beeta-ksylanaasi
                  EC 3.2.1.8
                  (Natugrain Wheat TS)
               
               
                  
                               
                           
                           
                              
                                 Lisäaineen koostumus:
                              
                              Endo-1,4-beeta-ksylanaasivalmiste, jota tuottaa Aspergillus niger (CBS 109.713) ja jonka vähimmäisaktiivisuus on
                              kiinteänä: 5 600 TXU (1)/g
                              nestemäisenä: 5 600 TXU/ml
                           
                        
                               
                           
                           
                              
                                 Tehoaineen ominaispiirteiden kuvaus:
                              
                              Endo-1,4-beeta-ksylanaasivalmiste, jota tuottaa Aspergillus niger (CBS 109.713)
                           
                        
                               
                           
                           
                              
                                 Määritysmenetelmät
                                  (2)
                              
                              Viskosimetrinen menetelmä, joka perustuu viskositeetin vähenemiseen endo-1,4-beeta-ksylanaasin vaikuttaessa ksylaania sisältävään substraattiin (vehnän arabinoksylaani) (pH 3,5 ja 55 °C.
                           
                        
               
                  Lihakalkkunat
               
               
                  —
               
               
                  560 TXU
               
               
                  —
               
               
                  Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.
                  Suositeltava annostus / kg täysrehua:
                  Lihakalkkunat: 560–840 TXU
                  Käytetään rehuseoksissa, joissa on paljon muita polysakkarideja kuin tärkkelystä (pääasiassa beetaglukaaneja ja arabinoksylaaneja), esim. jotka sisältävät yli 40 % vehnää.
               
               
                  17. joulukuuta 2017
               
            
         (1)  1 TXU on entsyymimäärä, joka vapauttaa vehnän arabinoksylaanista 5 mikromoolia pelkistäviä sokereita (ksyloosiekvivalentteina) minuutissa (pH 3,5; 55 °C).
      
         (2)  Analyysimenetelmiä koskevia yksityiskohtaisia tietoja on saatavissa seuraavasta yhteisön vertailulaboratorion osoitteesta: www.irmm.jrc.be/crl-feed-additives